CELEX: C2004/094/42
Language: el
Date: 2004-04-17 00:00:00
Title: Υπόθεση C-64/04: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας, που ασκήθηκε στις 13 Φεβρουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/20
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας, που ασκήθηκε στις 13 Φεβρουαρίου 2004.
   (Υπόθεση C-64/04)
   (2004/C 94/42)
   Η Επιτροπή των Ευρωπαϊκών Κοινοτήτων, εκπροσωπούμενη από τους T. van Rijn και B. Doherty, με τόπο επιδόσεων το Λουξεμβούργο, άσκησε στις 13 Φεβρουαρίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Ηνωμένο Βασίλειο, μη αφαιρώντας τις άδειες αλιείας των αλιευτικών σκαφών CLEOPATRA και OCEAN QUEST, κατόπιν της οριστικής μεταφοράς τους στην Αργεντινή, παρέβη το άρθρο 5 του κανονισμού (ΕΚ) 3690/93 (1) της 20ής Δεκεμβρίου 1993, για τη θέσπιση ενός κοινοτικού καθεστώτος που θα καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας, και
            
         
               —
            
            
               να καταδικάσει το Ηνωμένο Βασίλειο στα δικαστικά έξοδα.
            
         Ισχυρισμοί και κύρια επιχειρήματα:
   Μετά τη μεταφορά των δύο αλιευτικών σκαφών στην Αργεντινή, το Ηνωμένο Βασίλειο δεν αφαίρεσε τις άδειες αλιείας των σκαφών αυτών. Οι άδειες αυτές χρησιμοποιήθηκαν εκ νέου από άλλα σκάφη.
   Κατά την άποψη της Επιτροπής, η οριστική μεταφορά ενός σκάφους στην Αργεντινή ισοδυναμεί με οριστική απόσυρσή του κατά την έννοια του άρθρου 5 του κανονισμού 3690/93. Υποστηρίζει ότι, ως εκ τούτου, το Ηνωμένο Βασίλειο παρέβη την υποχρέωση που υπέχει από το ως άνω άρθρο, ήτοι να αφαιρεί τις άδειες αλιείας των σκαφών που αποσύρονται οριστικά από την αλιευτική δραστηριότητα.
   
      (1)  ΕΕ 1993 L 341, σ. 93